CELEX: 32016R1184
Language: da
Date: 2016-07-18
Title: Rådets forordning (EU) 2016/1184 af 18. juli 2016 om ændring af forordning (EU) 2015/2265 om åbning og forvaltning af autonome EU-toldkontingenter for visse fiskevarer for perioden 2016-2018

21.7.2016   
            
            
               DA
            
            
               Den Europæiske Unions Tidende
            
            
               L 196/1
            
         RÅDETS FORORDNING (EU) 2016/1184
   af 18. juli 2016
   om ændring af forordning (EU) 2015/2265 om åbning og forvaltning af autonome EU-toldkontingenter for visse fiskevarer for perioden 2016-2018
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 31,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Ved Rådets forordning (EU) 2015/2265 (1) blev der åbnet og fastsat bestemmelser for forvaltningen af autonome EU-toldkontingenter for visse fiskevarer for perioden 2016-2018. Der er fastsat passende mængder for hvert toldkontingent for at sikre tilstrækkelige forsyninger til Unionens industri i perioden 2016-2018.
            
         
               (2)
            
            
               I fodnote 2, tredje afsnit, i bilaget til forordning (EU) 2015/2265 beskrives de behandlinger, som indebærer, at visse toldkontingenter kan anvendes. Det nævnte afsnit medtager ikke skiveskæring blandt de behandlinger, som omfattes af toldkontingentet med løbenummer 09.2760 vedrørende frossen kulmule og rosa kingklip.
            
         
               (3)
            
            
               For at dette toldkontingent skal kunne anvendes, bør skiveskæring medtages som en kvalificerende behandling.
            
         
               (4)
            
            
               Forordning (EU) 2015/2265 bør derfor ændres i overensstemmelse hermed.
            
         
               (5)
            
            
               Den periode, i hvilken de toldkontingenter, som åbnes ved forordning (EU) 2015/2265, gælder i det første år, løber fra den 1. januar til den 31. december 2016. Da det er nødvendigt at sikre ligebehandling af de økonomiske aktører, bør nærværende forordning anvendes med tilbagevirkende kraft fra den 1. januar 2016 —
            
         VEDTAGET DENNE FORORDNING:
   Artikel 1
   I fodnote 2, tredje afsnit, i bilaget til forordning (EU) 2015/2265 indsættes følgende led:
   
      
                  »—
               
               
                  skiveskæring af varer med KN-koderne ex 0303 66 11, 0303 66 12, 0303 66 13, 0303 66 19, 0303 89 70, 0303 89 90«.
               
            
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. juli 2016.
      
         
            På Rådets vegne
         
         G. MATEČNÁ
         
            Formand
         
      
   
   
      (1)  Rådets forordning (EU) 2015/2265 af 7. december 2015 om åbning og forvaltning af autonome EU-toldkontingenter for visse fiskevarer for perioden 2016-2018 (EUT L 322 af 8.12.2015, s. 4).